ભાજપને પાટીદારો તથા દલિતોના મુદ્દે જે રીતે નુકાસન થયું છે તે નુકસાનને અટકાવવા પ્રધાનમંત્રી મોદી મેદાને પડશે. મોદી તેના જન્મદિવસના રોજ 2017ની ચૂંટણી પ્રચારનો આરંભ કરશે તેવું મનાઇ રહ્યું છે.નોંધનીય છે કે તેઓ સૌની યોજનાના લોકાર્પણ બાદ ફરીથી ટૂંકાગાળામાં ગુજરાત આવી રહ્યા છે. પ્રધાન નરેન્દ્ર મોદી સૌરાષ્ટ્ર બાદ હવે દક્ષિણ ગુજરાત અને મધ્ય ગુજરાતમાં તેમના જન્મદિને જાહેર કાર્યક્રમોમાં ઉપસ્થિત રહીને સભાઓ સંબોધશે. ત્યારે હાલમાં દક્ષિણ ગુજરાતની 35 પૈકી 29 બેઠકો ભાજપ પાસે છે. જે જાળવી રાખવી ભાજપ કમર કસી રહ્યું હોય તેવું લાગે છે.